**SVEUČILIŠTE U ZAGREBU FAKULTET STROJARSTVA I BRODOGRADNJE**

**IVANA LUČIĆA 5**

**10000 ZAGREB**

**OIB: 22910368449**

**RKP: 01829**

**OBRAZLOŽENJE OPĆEG DIJELA FINANCIJSKOG PLANA ZA 2023.-2025. GODINU**

**PRIHODI I PRIMICI**

Ukupno planirani prihodi za 2023. godinu iznose 33.634.337 eura. Značajan dio prihoda odnosi se na izvore 5761 i 581 za cjelovitu obnovu zgrada stradalih u potresu 2020. godine.

Prihodi u 2024. manji su za 44,84% jer sredstva za cjelovitu obnovu zgrada stradalih u potresu predstavljaju 28,13% ukupnih prihoda u 2023. godini. Prihodi u 2025. godini planirani su u iznosu manjem za 7,73% u odnosu na plan 2024. godine.

Na izvoru 11 planirani prihodi iznose 12.655.511 eura, utvrđeni su na temelju limita dostavljenih od Ministarstva znanosti i obrazovanja odnosno Sveučilišta u Zagrebu. Iznosi prihoda za 2024. i 2025. rastu za 0,44 % u odnosu na 2023. godine.

Na izvoru 31 planirani prihodi za 2023. iznose 1.420.385 eura. Planirani su prema izvršenju 2022. godine, a odnose se na obavljanje gospodarske djelatnosti, izrade projekata za gospodarstvo, najam prostora, organiziranje konferencija, stručnih seminara ljetnih škola, poslijediplomske specijalističke studije.

Na izvoru 43 planirani su prihodi u iznosu 496.597 eura za sve tri godine. Prihodi se odnose na participacije od školarina za preddiplomski, diplomski i poslijediplomski doktorski studij, te uplate za upisnine i ostale naknade propisane Odlukom dekana.

Na izvoru 51 planirani su prihodi u iznosu 381.290 eura predviđeni po planu za provođenje trenutno aktivnih EU projekta. Prihodi se godišnje smanjuju za 47-62% zbog završetka određenih projekata u 2024. i 2025. godini.

Na izvoru 52 planirani su prihodi za 2023. godinu u iznosu od 4.595.869 eura. Prihodi se odnose na projekte EU na kojima je uplatitelj Ministarstvo gospodarstva i održivog razvoja i Hrvatska zaklada za znanost.

Projekti iz Operativnog programa konkurentnost i kohezija 2014.-2020. završavaju u 2024. godini. HRZZ financira znanstvene djelatnosti te rashode za doktorande i poslijedoktorande zaposlene na teret HRZZ. Prihodi u 2024. i 2025. godini su manji zbog završetka određenih projekata i financiranja školovanja doktoranada i poslijedoktoranada.

Na izvoru 563 planirani su prihodi u iznosu 2.536.529 eura za financiranje infrastrukturnih projekata,

koji i završavaju u istoj godini.

Na izvoru 61 planirani prihodi u 2023. godini iznose 2.082.986 eura. Odnose se na namjenske donacije i uplate za znanstvene projekte na kojima su koordinatori i uplatitelji trgovačka društva i neprofitne organizacije. Planira se blagi porast takvih prihoda u 2024. i 2025. godini.

Na izvoru 5761 planirani su prihodi u iznosu 4.964.870 eura namijenjenih za cjelovitu obnovu zgrada Fakulteta sjever, jug i istok.

Na izvoru 581 planirani su prihodi u iznosu 4.496.982 eura namijenjenih za cjelovitu obnovu zgrada Fakulteta sjever i jug.

**RASHODI I IZDACI**

Ukupni planirani rashodi za 2023. godinu iznose 33.591.186 eura. Najveći dio rashoda odnosi se na izvore 5761 i 581 za pokrivanje troškova cjelovite obnove. Rashodi u 2024. manji su za 44,89% u odnosu na 2023., a u 2025. godini manji su za 7,75% u odnosu na 2024. godinu.

Na izvoru 11 planirani rashodi za 2023. iznose 12.612.360 eura, za 2024. iznose 12.668.208 eura, te za 2025. iznose 12.724.342 eura. Najveći dio namijenjen je za rashode za zaposlene te pokrivanje dijela materijalnih rashoda za normalno funkcioniranje Fakulteta.

Na izvoru 31 planirani rashodi i izdaci za 2023. iznose 2.482.167 eura. Najvećim dijelom rashodi se odnose na pokrivanje troškova kod provođenja gospodarske djelatnosti, sudska vještačenja, izrade studija i proračuna, stručnih usavršavanja. Sukladno planiranom rastu prihoda planiran je porast rashoda.

Na izvoru 43 planirani rashodi za sve tri godine iznose 496.597 eura. Najveći dio rashoda odnosi se na materijalne rashode i nabavu dugotrajne imovine.

Na izvoru 51 planirani rashodi za 2023. iznose 381.290 eura. Rashodi se odnose na troškove vezane za provođenje EU projekata. Rashodi se godišnje smanjuju za 47-62% zbog završetka određenih projekata u 2024. i 2025. godini.

Na izvoru 52 planirani rashodi za 2023. iznose 4.595.869 eura. Najvećim dijelom se odnose na rashode za dugotrajnu imovinu, te na rashode za zaposlene na projektima Hrvatske zaklade za znanost te materijalne rashode za provođenje projekata. Rashodi u 2024. i 2025. godini su manji zbog završetka određenih projekata i financiranja školovanja doktoranada i poslijedoktoranada.

Na izvoru 563 planirani rashodi u 2023. godini iznose 2.536.529 eura, odnose se na troškove za provođenje infrastrukturnih projekata (ZACJEL; IMPROWE).

Na izvoru 61 planirani rashodi za 2023. godinu iznose 2.082.986 eura, odnose se na provođenje aktivnosti namjenskih donacija i znanstvenih projekata koje financiraju trgovačka društva i neprofitne organizacije.

Na izvoru 5761 planirani rashodi za 2023. iznose 4.964.870 eura, odnose se na troškove cjelovite obnove zgrada sjever, jug i istok.

Na izvoru 581 planirani rashodi za 2023. iznose 4.496.982 eura, odnose se na troškove cjelovite obnove zgrada sjever i jug.

**PRIJENOS SREDSTAVA IZ PRETHODNE U SLIJEDEĆU GODINU**

Planirani donos sredstava na izvoru 81 u 2023. godinu iznosi 1.061.782 eura, a odnosi se na primitke po osnovi neotplaćene glavnice kratkoročnog kredita tuzemnoj banci. Kredit je ugovoren u 2022. godini. Planirana je otplata glavnice u 2023. godini iz vlastitih prihoda, iz vor 31.

**UKUPNE I DOSPIJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 14.087.519,00 HRK | 8.319.993,37 HRK |
| Dospjele obveze |  1.728.377,00 HRK |  37.095,79 HRK  |

Stanje dospjelih obveza 30.06.2022. odnosi se na prekoračene rokove plaćanja, zbog kompletiranja dokumentacije, te kratkih rokova dospijeća plaćanja.

Zagreb, 01.12. 2022.

 Dekan:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prof.dr.sc. Zdenko Tonković